[{"text_idx": "#000000", "text": "Ta\u0308navune heategevuslik tuur saab piduliku finaali 20. oktoobril, mil Sihtasutus Kuningas Arthuri Fond kingib Gustav Ernesaksa majamuuseumile Kultuurse Motobande poolt heade annetajate abiga tagasi ostetud laulutaadile kuulunud isiklikud esemed. Selleks ajaks on selgunud ka tuuri tulemusena kogunenud lo\u0303plik rahasumma."}, {"text_idx": "#000002", "text": "Eesti Motoklubide Assotsiatsiooni president Aare Ko\u0303uts saatis Kuningas Arthuri Fondile ja\u0308rgmise sisuga kirja: \u201cVeel kord tunnustus Kultuursele Motobandele sellise tegevuse eest. Olete vo\u0303tnud u\u0308he so\u0303idu raames palju kohustusi ja suudate neid ka realiseerida. Sellised kodanikualgatuslikud tegemised on ko\u0303ige siiramad ja annavad ko\u0303ige parema tulemuse. Sellest tunnevad ro\u0303o\u0303mu nii tegijad ise kui ka need keda aidatakse vo\u0303i kelle ta\u0308helepanu po\u0308o\u0308ratakse.\u201d"}, {"text_idx": "#000003", "text": "Taaskord on Kultuurne Motobande saanud a\u0308a\u0308retult positiivset vastukaja kogu riigis, mille to\u0303enduseks on u\u0308le 30 artikli ja uudise erinevates meediakanalites, sealhulgas tervelt kolmel korral Kanal2 uudistesaates \u201cReporter\u201d. Internetikeskonnas oli tuuri ajal 1397 ku\u0308lastust, ka mobiilpositsioneering a\u0308ratas vaatamata pea olematule reklaamile piisavalt palju huvi."}, {"text_idx": "#000004", "text": "7.-11. juunini 2009 osales juba teist aastat 25 eesti kultuuriga seotud motohuvilist naist ja meest sihtasutuse Kuningas Arthuri Fond korraldatud heategevuslikul motora\u0308nnakul. Kaheteistku\u0308mnes Olerexi tanklas jagasid osalejad noortele liiklejaile u\u0308htekokku 600 helkurvesti, juhtimaks eelko\u0303ige rolleri- ja jalgrattajuhtide ta\u0308helepanu liiklusohutusele ja \u2013kultuurile. 2305 kilomeetrine ra\u0308nnak algas Tallinna Lauluva\u0308ljakult ja kulges po\u0303hiliselt mo\u0308o\u0308da Kesk-Eesti teid kuni muistse Liivimaani ning sealt la\u0308bi Saaremaa tagasi Tallinnasse."}, {"text_idx": "#000005", "text": "Otse Europarlamendi valimiskastide juurest po\u0303ristavad Kultuurse Motobande liikmed Lauluva\u0308ljaku no\u0303lva otsas istuva laulutaadi ko\u0303rvale, et pa\u0308rast pildistamist ja pressiga suhtlemist juba teist korda oma ra\u0308nnakut alustada. Kahjuks on viimasel hetkel pidanud so\u0303idust loobuma tervelt 4 liiget: Aare Varik, Alar Kohv, Elmar Liitmaa ning Margus Tammema\u0308gi ei saa erinevatel po\u0303hjustel ta\u0308navu osaleda. Eesti politsei on lubanud oma kaherattalisi so\u0303pru eskortida stardist kuni Harjumaa piirini. Ilm on oodatult pa\u0308ikesepaisteline!"}, {"text_idx": "#000008", "text": "Alati on keeruline leida toetusobjekti, mis puudutaks ko\u0303iksi asjaosalisi. Seda enam, kui tegemist ei ole ainult muusikutega, vaid ko\u0303ige erinevamate kunstiliikide esindajatega. Ta\u0308navu va\u0308lgatas va\u0308a\u0308rt idee dirigent Vello Pa\u0308hnal, kes on 8 korral dirigeerinud Kuningas Arthuri Galat ning on ka sihtasutuse no\u0303ukogu esimees.\nNimelt ostetakse ta\u0308navuse tuuri ka\u0308igus kogunenud tulude abil tagasi Gustav Ernesaksale kuulunud isikud esemed ning annetatakse need tema majamuuseumile. Pa\u0308rast laulutaadi surma mu\u0308u\u0308di tasahilju maha ko\u0303ik tema isiklikud esemed kuni mo\u0308o\u0308blini va\u0308lja. O\u0303nneks on olnud vastutustundlikke kollektsiona\u0308a\u0308re, kes osa asju on Soomest ja Eestist kokku kogunud. Kuna eksponeerimiseks on ko\u0303ige paremad sellised esemed, mida saab seinale riputada, siis on fookusesse vo\u0303etud Laulupidude medalid alates aastast 1938 (10 tk), portreed ja sarzhid maestrost (8 tk) ning talle 60. juubeliks kingitud linoollo\u0303ige, kus peal ko\u0303ikide kuulsate estoonlaste originaalautogrammid. Selline on Kultuurse Motobande panus eesti kultuurile laulupeo-aastal."}, {"text_idx": "#000009", "text": "Nelja pa\u0308evaga la\u0308bisid 30 mootorratturit 1569 km ning 14 tanklas jagati noortele liiklejatele 699 helkurvesti. Heade toetajate abiga koguti Kuningas Arthuri Fondi 56 000 krooni, et ja\u0308tkata erinevate ja pisut robinhoodilike po\u0308o\u0308raste algatuste toetamist ka edaspidi. Ettevo\u0303tmist kajastati ajakirjanduses u\u0308le 30 korra."}]